হাতিম জাকিউদ্দিন

**সাইয়েদনা হাতিম জাকিউদ্দিন** (: حاتم زکی الدین, জন্ম ১০ সেপ্টেম্বর ১৯৫৯) হলেন আলাভি বোহরা সম্প্রদায়ের ৪৫তম দাঈ আল-মুতলাক। তিনি ২০১৫ সালে এই পদে অধিষ্ঠিত হন। আলাভি বোহরা মত অনুযায়ী, দাঈ আল-মুতলাক গায়েব ইমাম আত-তাইয়েবের প্রতিনিধি হিসেবে সম্প্রদায়ের ধর্মীয় ও প্রশাসনিক নেতৃত্ব প্রদান করেন। যারা ইমাম আত-তাইয়েবের নামে তাঁর প্রতি বায়আত (আনুগত্যের শপথ) প্রদান করেন, কেবল তারাই আলাভি বোহরা সম্প্রদায়ের সদস্য হিসেবে গণ্য হন। ফাতেমীয় দরবারের প্রধান আইনজ্ঞ কাজী নোমান তাঁর গ্রন্থে উল্লেখ করেছেন যে, প্রকৃত অনুসারীরা ইমামের প্রতি পূর্ণ বিশ্বস্ততার সাথে আনুগত্যের শপথ গ্রহণ করেন। বর্তমান দাঈ হলেন আলে-জিভাভাই বংশের ১২তম সাহেব। ভাদোদারায়র ৩২তম আলাভি দাঈ আল-মুতলাক সাইয়েদনা জিভাভাই জিয়াউদ্দিনের পবিত্র বংশধর।

alt=মজলিসে হুসাইনি|thumb|সাইয়েদনা হাতিম জাকিউদ্দিন সাহেব

## প্রাথমিক ও শিক্ষা জীবন
তাঁর জন্মস্থান ভাদোদারায় বদরি মহল্লা। তাঁর জন্ম ১৩৭৯ হিজরির ৮ রবিউল আউয়াল / ১০ সেপ্টেম্বর ১৯৫৯, বৃহস্পতিবার। তাঁর দাদা ৪৩তম দাঈ সাইয়েদনা ইউসুফ নূরুদ্দিন সাহেব এবং মুকাসির উদ দাওয়াত ভাইসাহেব নজর আলির তত্ত্বাবধানে তিনি ধর্মীয় শিক্ষা সম্পন্ন করেন। এরপর তিনি উলুমে দাওয়াত বিষয়ে বিশেষ শিক্ষা গ্রহণ করেন। উচ্চশিক্ষার জন্য তিনি ১৯৭৯–১৯৮৪ মুম্বাই-এ অবস্থান করেন এবং মুম্বাই বিশ্ববিদ্যালয়-এ আরবি ভাষা ও সাহিত্য এবং ইসলামিক স্টাডিজে পড়াশোনা করেন।

মুম্বাইয়ে অবস্থানকালে তিনি দাওয়াহ শরীফার লাইব্রেরিকে সমৃদ্ধ করার জন্য বিরল পাণ্ডুলিপি ও ইসলামি বই সংগ্রহ করেন। তিনি আলাভি খিজানায় এসব সংরক্ষণে গুরুত্বপূর্ণ ভূমিকা রাখেন। তিনি মুম্বাইয়ের মুমিনদের মধ্যে আহলে বাইতের নৈতিকতা প্রচার করেন এবং মহররম ও রমজানের দায়িত্ব পালন করেন।

## ধর্মীয় নেতৃত্ব
তিনি মাদ্রাসা তাইয়েবিয়ার পাঠ্যক্রমে লিসান উদ-দাওয়াত বাধ্যতামূলক করেন। তিনি বহু বই প্রকাশে দিকনির্দেশনা দেন এবং আধুনিক প্রযুক্তি ব্যবহার করে "আহলুজ জিকর" মোবাইল অ্যাপ চালু করেন। এছাড়া বিয়ে, শিক্ষা, স্বাস্থ্য, নারীকল্যাণসহ বিভিন্ন সামাজিক কার্যক্রমেও তিনি উদ্যোগ গ্রহণ করেন। প্রতিটি ধর্মীয় ও সামাজিক অনুষ্ঠানে তাঁর দপ্তর থেকে নির্দেশিকা প্রদান করা হয়। ২৪ জন হুদূদ এসব কার্যক্রম পরিচালনা করেন। তাঁর নেতৃত্বে দেবড়ি মুবারক সর্বদা ধর্মীয় কার্যক্রমে মুখর থাকে। তিনি মহরের পরিমাণ ১০০০ টাকা নির্ধারণ করেন এবং যৌতুকের বিরুদ্ধে অবস্থান নেন। তাঁর সময়ে বহু মসজিদ, কমিউনিটি হল ও স্থাপনা নির্মিত হয়েছে। ফাতেমীয় স্থাপত্যে তাঁর দক্ষতা বিশেষভাবে উল্লেখযোগ্য। বিয়ের আগে পরামর্শ প্রদান ব্যবস্থা চালু করার ফলে বিবাহবিচ্ছেদ কমেছে। প্রাপ্তবয়স্কদের জন্য মিসাক (শপথ) গ্রহণের পূর্বে প্রশিক্ষণ দেওয়া হয়। কোভিড-১৯ মহামারী চলাকালে তিনি অনলাইন মাধ্যমে নামাজ, ওয়াজ ও দোয়া সম্প্রচার চালু করেন, যা জুম ও ইউটিউব-এর মাধ্যমে প্রচারিত হয়।

## কার্যক্রম ও অবদান
বর্তমানে ৪৫তম দাঈ-এ-মুতলাক বা দাঈউজ জামান (বর্তমান সময়ের দাঈ), অর্থাৎ ইমামুজ জামানের প্রতিনিধি, সাইয়েদনা আবু সাঈদিল খায়ের হাতিম জাকিউদ্দিন সাহেব (তুস) তাঁর পূর্বসূরির প্রচেষ্টা অব্যাহত রেখেছেন। তিনি বিশেষভাবে বিভিন্ন সম্প্রদায়ের সঙ্গে সম্পর্ক মজবুত করা এবং ফাতেমীয় পরিচয় ও ইসমাইলি ঐতিহ্য সম্পর্কে সচেতনতা বাড়ানোর উপর জোর দেন।

তাঁর পিতা ৪৪তম দাঈ সাইয়েদনা তাইয়্যেব জিয়াউদ্দিন সাহেবের সময়ে, ১৯৮৪ সাল থেকে তিনি মাজূন হিসেবে দায়িত্ব পালন করেন এবং সমাজের উন্নতির জন্য শিক্ষা বিস্তারে কাজ করেন। ২০১৫ সালে দাঈ আল-মুতলাক হওয়ার পর তিনি জ্ঞান, ব্যবসা এবং সামাজিক সম্পর্ক উন্নয়নে গুরুত্ব দেন।

## ব্যক্তিগত জীবন
তিনি ১৪১২ হিজরি / ১৯৯২ সালে হজ পালন করেন এবং পরে হজের নিয়মাবলী নিয়ে একটি গ্রন্থ রচনা করেন। ১৯৯৯ সালে তিনি বিভিন্ন দেশে জিয়ারতের জন্য দীর্ঘ সফর করেন। তিনি ১৪২৩ হিজরি / ২০১১ সালে তাঁর জ্যেষ্ঠ পুত্র সাঈদুল খায়েরকে ইরানের কুম শহরে উচ্চশিক্ষার জন্য পাঠান, যা একটি গুরুত্বপূর্ণ পদক্ষেপ ছিল। শিক্ষা যে দাওয়াতের ভিত্তি এটি উপলব্ধি করে তিনি শিশুদের বিভিন্ন ক্ষেত্রে শিক্ষিত করার উপর জোর দেন। বর্তমানে তাঁর জ্যেষ্ঠ পুত্র ইমাদুদ্দিন সাহেব মাজূন আল-মুতলাক এবং মানসূস হিসেবে নিযুক্ত, যিনি ১৪৪২ হিজরি / ১৯ নভেম্বর ২০২০-এ এই মর্যাদা লাভ করেন। তাঁর ছোট ভাই নূরুদ্দিন সাহেব মুকাসির আল-মুতলাক এবং আরেক ভাই জুলকারনাইন হাকিমুদ্দিন রা’সুল হুদূদ পদে রয়েছেন।

## সাহিত্যকর্ম
ধর্মীয় জ্ঞান বিস্তারের জন্য তিনি বহু গ্রন্থ প্রকাশ করেন, যেমন:
* কিতাবুল ওলায়াহ
* মাখজনুল মাসাইল
* লিসান উদ-দাওয়াত
* মানসাক
* আনোয়ারুল কুরআন
* মিসবাহ
* সাহিফা তাইয়েবিয়াহ

### পাণ্ডুলিপিভিত্তিক সাহিত্যকর্ম
alt=তাওয়িলি ব্যাখ্যার প্রশ্নোত্তর|thumb|ইসমাইলি-তাইয়েবি বিশ্বাসের বাস্তবতা নিয়ে একটি পাণ্ডুলিপি
alt=হজের গুপ্তার্থ|thumb|হজ সম্পর্কিত প্রশ্নোত্তর সম্বলিত পাণ্ডুলিপি

* "মাজমুআহ বায়ান-এ মানাসিক আল-হজ" — ১৪২০ হিজরি / ১৯৯৯
* "দিওয়ান-এ হাতিম" — ১৪২৫ হিজরি / ২০০৪
* "মাজমুআতুল মাসাইল" — ১৪২২ হিজরি / ২০০১
* "ফিহরিস্তুল মাসাইল" — ১৪২৩ হিজরি / ২০০২
* "মুলাহাজাত" — ১৪২৭ হিজরি / ২০০৬
* "আল-কারাতিস আল-হাতিমিয়া" — ১৪০৫ হিজরি / ১৯৮৫

alt=ধর্মীয় রীতিনীতি|thumb|শরিয়তের গুপ্তার্থ নিয়ে পাণ্ডুলিপি

* "খুলাসাতুল মাসাইল" — ১৪১১ হিজরি / ১৯৯১

## তথ্যসূত্র

## বহিঃসংযোগ
* বিস্তারিত তথ্য
* অফিসিয়াল ওয়েবসাইট
* ভিডিও

বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম